open-index/open-wikipedia-markdown huggingface dataset:
Αλεσσάντρα Μουσσολίνι

Η **Αλεσάντρα Μουσολίνι** (ιταλικά: Alessandra Mussolini), (30 Δεκεμβρίου 1962) είναι Ιταλίδα πολιτικός και εγγονή του Ιταλού δικτάτορα Μπενίτο Μουσολίνι και πρώην ηθοποιός και μοντέλο που υπηρέτησε ως βουλευτής του Ευρωπαϊκού Κοινοβουλίου. 

Ήταν μέλος της Βουλής των Αντιπροσώπων από το 2008 έως το 2013 και της Ιταλικής Γερουσίας από το 2013 έως το 2014, όπου είχε εκλεγεί στο πλαίσιο του Κόμματος Λαός της Ελευθερίας, το οποίο είναι τώρα μέλος της Φόρτσα Ιτάλια.
## Πρώτα χρόνια
Η Μουσολίνι γεννήθηκε στη Ρώμη  και είναι κόρη της Άννας-Μαρία Σικολόνε (με καταγωγή από το Πουζουόλι της Νάπολης ) και του Ρομάνο Μουσολίνι, τρίτου γιού του φασίστα δικτάτορα Μπενίτο Μουσολίνι (με καταγωγή από το Φόρλι της Emilia- Romagna). Η ηθοποιός Σοφία Λόρεν είναι θεία της.

Από το 1976 έως το 1980 σπούδασε στο Αμερικάνική Σχολή της Ρώμης . Το 1986, αποφοίτησε από το Πανεπιστήμιο του Ρίμινι, αποκτώντας το πτυχίο Master of Film Management.

## Καλλιτεχνική καριέρα
Σε νεαρή ηλικία η Μουσολίνι με την υποστήριξη της Σοφία Λώρεν, προσπάθησε να γίνει ηθοποιός, με πρωταγωνιστικό ρόλο στην ταινία "Η ασυνήθιστη μέρα" , η οποία ήταν υποψήφια το 1977 για το βραβείο Όσκαρ Καλύτερης Ξενογλώσσης Ταινίας.

Εργάστηκε ως μοντέλο και συνεργάστηκε με το περιοδικό Playboy όπου και εμφανίστηκε στα εξώφυλλα της ιταλικής έκδοσης (Αύγουστος 1983)και της γερμανικής έκδοσης(Νοέμβριος 1983) Το 1982, η Μουσολίνι κυκλοφόρησε ένα άλμπουμ ποπ μουσικής με το όνομα "Amore" το οποίο ήταν μια παραγωγή της Alfa Records και κυκλοφόρησε μόνο στην Ιαπωνία και έκτοτε έγινε σπάνιο συλλεκτικό άλμπουμ.
## Παραπομπές

## Εξωτερικοί σύνδεσμοι
* Η 

 
Κατηγορία:Ιταλίδες πολιτικοί
Κατηγορία:Ιταλίδες ηθοποιοί κινηματογράφου
CR7

Το ακρωνύμιο **CR7** μπορεί να αναφέρεται σε:

* Κριστιάνο Ρονάλντο, Πορτογάλος διεθνής ποδοσφαιριστής. Μερικές φορές είναι γνωστός και με τα αρχικά CR7 λόγω των αρχικών του και τον αριθμό της φανέλας του.
* Cosmos Redshifht 7, γαλαξίας με απόσταση περίπου 12.9 δισεκατομμυρίων ετών φωτός από τη Γη
* CR7, ταχυδρομικός κώδικας στην ταχυδρομική περιοχή του Κρόιντον (γνωστή στα αγγλικά ως: CR) του νότιου Λονδίνου
* CR7 Motorsports, αγωνιστική ομάδα του ΝΑΣΚΑΡ
* CRJ700, έκδοση 70 θέσεων του Canadair Regional Jet
* CR-7(Ε), κασετόφωνο της Nakamichi
* Nike CR7, εμπορικό σήμα της Nike
Σάρα Κόλακ

Η **Σάρα Κόλακ** (*Sara Kolak*, γεννήθηκε 22 Ιουνίου 1995) είναι Κροάτισσα αθλήτρια του στίβου, η οποία αγωνίζεται στον ακοντισμό. Είναι η χρυσή Ολυμπιονίκης των Αγώνων του Ρίο ντε Τζανέιρο. Έχει ατομικό ρεκόρ 68,43 μέτρων από το 2017, επίδοση που αποτελεί και εθνικό ρεκόρ, καθώς και την 10η καλύτερη επίδοση όλων των εποχών.

## Καριέρα
Ήταν η νικήτρια στον ακοντισμό στην Ολυμπιάδα του 2016, κάνοντας την έκπληξη και με 66,18 πέρασε όλα τα μεγάλα ονόματα του αγωνίσματος, εκ των οποίων την κάτοχο του παγκοσμίου ρεκόρ, Μπάρμπορα Σποτάκοβα. Έναν μήνα πριν κέρδισε το χάλκινο μετάλλιο στο Ευρωπαϊκό Πρωτάθλημα Στίβου 2016.

Στο Παγκόσμιο Πρωτάθλημα Στίβου 2017 ήταν 4η στον τελικό, με βολή στα 64,95 μέτρα. Μετά το Παγκόσμιο, τραυματίστηκε στον αγκώνα με αποτέλεσμα να μπει στο χειρουργείο, που κόστιζε 150.000 δολάρια πληρωμένα από την κυβέρνηση, το οποίο έγινε στη Μινεσότα. Μετά από την εγχείρηση, ήταν στην ανάρρωση για να επιστρέψει στους στίβους το καλοκαίρι του 2019.

Αγωνίστηκε στη θερινή σεζόν του 2019, με αποκορύφωμα το Παγκόσμιο Πρωτάθλημα Στίβου 2019, όπου κατέλαβε την 7η θέση στον τελικό.

## Παραπομπές


## Εξωτερικοί σύνδεσμοι
* Η 
* Η 

Κατηγορία:Κροάτες αθλητές του στίβου
Κατηγορία:Κροάτες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 2016
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Νικητές Ανερχόμενου Αστεριού της Χρονιάς των Βαλκανίων
Κατηγορία:Χρυσοί Ολυμπιονίκες του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Αθλητές του στίβου στους Θερινούς Ολυμπιακούς Αγώνες 2024
Η Αποφοίτηση (ταινία)

***Η Αποφοίτηση*** (πρωτότυπος τίτλος: *Bacalaureat*) είναι ρουμανόφωνη δραματική ταινία σε παραγωγή, σκηνοθεσία και σενάριο του Κριστιάν Μουντζίου και πρωταγωνιστούν ο Αντριάν Τιτιένι και η Μαρία-Βικτόρια Ντράγκους. Τοποθετημένη στην Τρανσυλβανία, η ταινία επικεντρώνεται σε έναν γιατρό.

Επιλέχθηκε για να διαγωνιστεί για τον Χρυσό Φοίνικα στο Φεστιβάλ Κινηματογράφου των Καννών του 2016. Στις Κάννες, ο Μουντζίου μοιράστηκε το βραβείο καλύτερου σκηνοθέτη με τον Ολιβιέ Ασαγιάς για την ταινία *[[Personal Shopper]]*. Στα 8α Βραβεία Magritte έλαβε υποψηφιότητα στην κατηγορία καλύτερης ξένης ταινίας συμπαραγωγής.

## Παραπομπές


Κατηγορία:Ρουμανικές ταινίες
Κατηγορία:Ρουμανικές δραματικές ταινίες
Κατηγορία:Ρουμανόφωνες ταινίες
Κατηγορία:Ταινίες γυρισμένες στη Ρουμανία
Κατηγορία:Ταινίες του 2016
Βασίλης Φασίδης

Ο **Βασίλης Φασίδης** (γεννημένος στις 22 Ιουνίου 1996) είναι Έλληνας ποδοσφαιριστής, ο οποίος αγωνίζεται ως πλάγιος μέσος για τον ΝΠΣ Βέροια.

## Σταδιοδρομία σε συλλόγους
Ο Φασίδης αναδείχθηκε από τις ακαδημίες νέων της Ξάνθης. Έκανε το ντεμπούτο του με την ομάδα στη Σούπερ Λιγκ τη σεζόν 2015-16. 

Τη σεζόν 2016-17, εντάχθηκε με μονοετή δανεισμό στον Αιγινιακό της Φούτμπολ Λιγκ.

Το καλοκαίρι του 2020, πήγε στον Α.Ο. Τρικάλων, ως δανεικός από τον ΠΑΟΚ μέχρι το τέλος της σεζόν.

## Διεθνής σταδιοδρομία
Ο Φασίδης έχει αγωνιστεί με τις «μικρές» Εθνικές Ελλάδας U17, U18, U19 και U21. 

## Παραπομπές


## Εξωτερικοί σύνδεσμοι
* Προφίλ στο Transfermarkt.com

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ελλάδας Κ17
Κατηγορία:Ποδοσφαιριστές Εθνικής Ελλάδας Κ18
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Α.Ο. Ξάνθη
Κατηγορία:Ποδοσφαιριστές Γ.Α.Σ. Αιγινιακού
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Α.Ο. Τρικάλων
Πηνελόπη Φουντεδάκη

H **Πηνελόπη Φουντεδάκη** (Αθήνα, 1959) είναι Ελληνίδα νομικός, Καθηγήτρια Συνταγματικού Δικαίου στο Πάντειο Πανεπιστήμιο. Διετέλεσε Πρόεδρος του Τμήματος Πολιτικής Επιστήμης και Ιστορίας, του Πάντειου Πανεπιστημίου την περίοδο 2014 εώς 2018.

Έχει διατελέσει μέλος της Εθνικής Επιτροπής για τα Δικαιωμάτα του Ανθρώπου, αναπληρωματικό μέλος της Αρχής Προστασίας Δεδομένων Προσωπικού Χαρακτήρα, μέλος Διοικητικού Συμβουλίου του Ιδρύματος Κρατικών Υποτροφιών και έχει ακαδημαϊκό συγγραφικό έργο.

Άρθρα και παρεμβάσεις της στην επικαιρότητα φιλοξενούνται στον ελληνικό και διεθνή τύπο. Χαρακτηριστικά, το Φεβρουάριο 2016 δημοσιεύθηκε κοινή δήλωση της με δεκατέσσερις καθηγητές συνταγματικού δικαίου, στην οποία κάλεσε την πρόεδρο του Αρείου Πάγου Βασιλική Θάνου να ανακαλέσει τη μήνυσή εναντίον του καθηγητή Σταύρου Τσακυράκη υποστηρίζοντας τον. Επίσης το 2017 δημοσιεύθηκε κοινή δήλωση της για την απόπειρα αύξησης των ορίων συνταξιοδότησης για τους ανώτατους δικαστές από τη Βασιλική Θάνου.

## Βιβλία της Πηνελόπης Φουντεδάκη
* Ενδοκομματική δημοκρατία και σύνταγμα (Εκδόσεις Σάκκουλας, 1987)
* Τα δικαιώματα των βουλευτών (Εκδόσεις Σάκκουλας, 1993)
* Το τουρκικό πολίτευμα (Εκδόσεις Σάκκουλας, 2002)

## Συμμετοχή σε Συλλογικά Έργα
* Κοινωνικά δικαιώματα και κρίση του κράτους πρόνοιας (Εκδόσεις Σαββάλας, 2007)
* Ελευθερίες, δικαιώματα και ασφάλεια στην ΕΕ (Νομική Βιβλιοθήκη, 2010)
* Η Ελλάδα στην Ευρώπη (Εκδότης: Ευρασία, 2019)

## Πηγές


Κατηγορία:Βιογραφία-επέκταση
Κατηγορία:Έλληνες συνταγματολόγοι
Κατηγορία:Καθηγητές Παντείου Πανεπιστημίου
Κατηγορία:Έλληνες πανεπιστημιακοί του 20ού αιώνα
Ιωάννης Λιμπιδάριος

Ο **Ιωάννης Λιμπιδάριος** ή **Λιβαδάριος**, ήταν βυζαντινός αξιωματούχος του 14ου αιώνα.

Ο Ιωάννης ήταν υπάλληλος ή δούλος του *άρχων* της Αίμου Νικηφόρου Β΄ και αρχηγός του στόλου του
. Όταν ο Νικηφόρος το 1355 στάλθηκε στην Θεσσαλία να αντιμετωπίσει τους Σέρβους μερίδα του λαού της πόλης εξεγέρθηκε και ο Λιβαδάριος τέθηκε επικεφαλής της εξέγερσης.

Ο Λιβαδάριος συνέλαβε τους αντιπάλους του, άλλους φυλάκισε , θανάτωσε ή εξόρισε και αυτοανακηρύχθηκε άρχων της πόλης.  Η γυναίκα του Νικηφόρου Μαρία Καντακουζηνή και λίγοι υποστηρικτές του Νικηφόρου κλείστηκαν στην ακρόπολη του κάστρου όπου έπειτα από διαπραγματεύσεις ο Λιμπαδάριος τους άφησε να φύγουν με πλοίο.

## Παραπομπές


Κατηγορία:Βυζαντινοί του 14ου αιώνα
Κατηγορία:Βυζαντινοί άρχοντες
Κατηγορία:Βυζαντινοί επαναστάτες
Γονδίοχος

Ο **Γονδίοχος**, Gunderic, Gondioc ή Gundowech, (απεβ. το 473) βασιλιάς της Βουργουνδίας (436 - 473) ήταν υποτιθέμενος γιος του βασιλιά Γκούντερ. Οι Βουργουνδοί με τον βασιλιά τους Γκούντερ διέσχισαν τον Ρήνο (406) και εγκαταστάθηκαν στην περιοχή, ύστερα από σχετική άδεια που τους έδωσε ο αυτοκράτορας Ονώριος. Οι βίαιες προσπάθειες του Γκούντερ να επεκτείνει το βασίλειο του προς τα δυτικά τον έφερε σε σύγκρουση 30 χρόνια αργότερα με την Δυτική Ρωμαϊκή Αυτοκρατορία (436). Ο Ρωμαίος στρατηγός Φλάβιος Αέτιος με Ούννους μισθοφόρους συνέτριψε ένα στρατιωτικό σώμα Βουργουνδών, οι Ούννοι κατόπιν κατέστρεψαν την πρώτη τους πρωτεύουσα Βορμς. 

## Δημιουργία του βασιλείου των Βουργουνδών
Οι περισσότεροι από τους Βουργουνδούς που επέζησαν, υποτάχθηκαν στους Ρωμαίους και τους υπηρέτησαν με τον νέο τους βασιλιά Γονδίοχο ως μισθοφόροι. Ο Φλάβιος Αέτιος τους εγκατέστησε σαν Φοιδεράτους στην δυτική Ελβετία και στην περιοχή που έμεινε γνωστή αργότερα σαν Σαβοΐα: ο στόχος ήταν να γίνουν μία ζώνη προστασίας απέναντι στους Αλαμαννούς. Με την εγκατάσταση αυτή ιδρύθηκε το Βασίλειο των Βουργουνδών με πρωτεύουσα την Γενεύη. Ο Γονδίοχος συμμάχησε με τον Φλάβιο Αέτιο στην Μάχη των Καταλαυνικών Πεδίων εναντίον του Αττίλα (451). Αργότερα κατέστειλε μία εξέγερση στην Λυών και κατέλαβε την πόλη (457) παραβιάζοντας την συνθήκη που είχε κάνει με τους Ρωμαίους. Ο αυτοκράτορας Μαϊοριανός έστειλε τον Γονδίοχο στην εξορία, αλλά μετά την δολοφονία του Μαϊοριανού (461) ξεκίνησε ξανά την επεκτατική του πολιτική. Ο Γονδίοχος εγκατέστησε την νέα του πρωτεύουσα στην Λυών και κατέλαβε τις γύρω περιοχές όπως την Κοιλάδα του Ροδανού.

## Διαδοχή
Με τον θάνατο τού Φλάβιου Αέτιου (454) ο Γονδίοχος νυμφεύτηκε την αδελφή τού Ρικίμερος, τού Γότθου στρατηγού που υπηρετούσε εκείνη την εποχή τους Ρωμαίους. Τον Γουντέριχο διαδέχθηκε μετά το τέλος του ο μικρότερος αδελφός του Χιλπέριχος Α΄ της Βουργουνδίας (473) και εκείνον με την σειρά του (480) οι γιοι του Γονδίοχου Χιλπέριχος Β΄, Γοδεγισήλος, Γονδεβαύδος και Γοδομάρος Β΄.

## Παραπομπές


## Πηγές
*Prosopography of the Later Roman Empire, Τόμος. 2

Κατηγορία:Βασιλείς των Βουργουνδών
Μ'Σιλά

Το **Μ'σιλά** (ή **Εμσιλά)** () είναι η πρωτεύουσα της ομώνυμης επαρχίας της Αλγερίας. Σύμφωνα με την απογραφή του 2008 έχει 132.975 κατοίκους, από 102.151 το 1998, σημειώνοντας ετήσια αύξηση 2,73%. Το Πανεπιστήμιο του Μ'σιλά βρίσκεται στην πόλη. 

## Ιστορία
Το Μ'σιλά ήταν η τοποθεσία του πρώτου οικισμού που κατασκευάστηκε στο πλαίσιο κυβερνητικού προγράμματος για τη μετάβαση των νομάδων Αλγερινών σε καθιστική ζωή με υλικά από την περιοχή. Ο οικισμός, πλέον ολοκληρωμένος, ονομάστηκε Μααντέρ και αποτελούνταν από οικίες, δημόσιες και εμπορικές περιοχές, και ένα τζαμί. Σήμερα είναι περισσότερο αναπτυγμένη με πολλές εταιρείες, γραφεία επιχειρήσεων, θρησκευτικά κέντρα και σχολεία. 

## Κλίμα
Το Μ'σιλά έχει ψυχρό ημίξηρο κλίμα (Κλιματική ταξινόμηση Κέππεν *BSk*). Η βροχόπτωση είναι υψηλότερη τον χειμώνα από το καλοκαίρι. Η μέση ετήσια θερμοκρασία στο Μ'Σιλά είναι 15.8 °C. Περίπου 229 χιλιοστά βροχόπτωσης πέφτουν ετησίως.

## Οικονομία
Το Μ'σιλά είναι γνωστό κυρίως για τη γεωργία και τις μικρές επιχειρήσεις του.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Αλγερίας
Hisense

Η **Hisense Co., Ltd. **(κινέζικα: 海信集团, πινγίν: Hǎixìn Jítuán *Χαϊσίν Τσιτουάν*) είναι Κινεζική πολυεθνική εταιρεία, η οποία παράγει οικιακές συσκευές. Εδρεύει στο Τσινγκτάο τής επαρχίας Σαντόνγκ στην βόρεια Κίνα. Είναι κρατική επιχείρηση με εισηγμένες θυγατρικές. Ιδρύθηκε το 1969 και αρχικά παρήγε ραδιόφωνα.

Η Hisense έχει δύο εισηγμένες θυγατρικές. 

Η Hisense κατέχει 13 εργοστάσια στην Κίνα (τα οποία βρίσκονται στις επαρχίες/πόλεις: Κουανγκτούνγκ, Κουεϊτσόου, Χουτσόου, Τσιανγκσού, Λιαονίνγκ, Λινγί, Σαντόνγκ, Σετσουάν, Γιανγκτσόου, Γινγκκόου, Σιντσιάνγκ, Τσίμπο και Πεκίνο). Επίσης διαθέτει εργοστάσια εκτός Κίνας, και συγκεκριμένα στην Ουγγαρία, τη Νότια Αφρική, την Αίγυπτο, την Αλγερία, τη Σλοβενία, τη Γαλλία και το Μεξικό.

## Εξωτερικοί σύνδεσμοι
* Επίσημη ιστοσελίδα

## Παραπομπές

Κατηγορία:Κατασκευαστές κινητών τηλεφώνων
Νεόφυτος Μιχαήλ

Ο **Νεόφυτος Μιχαήλ** (γενν. 16 Δεκεμβρίου 1993) είναι Κύπριος ποδοσφαιριστής, ο οποίος αγωνίζεται ως τερματοφύλακας για την Πάφο.

## Σταδιοδρομία σε συλλόγους
Ο Μιχαήλ ξεκίνησε τη σταδιοδρομία του με τον Ολυμπιακό Λευκωσίας. Τον Ιανουάριο του 2014, δόθηκε με 6μηνο δανεισμό στην Ένωση Νέων ΘΟΪ Λακατάμιας, πριν κάνει μόνιμη μεταγραφή στην ομάδα τη σεζόν 2014-15. 

Από το 2015 έως το 2017, αγωνίστηκε στη Νέα Σαλαμίνα. 

Στη 1 Ιουλίου 2017, μετακινήθηκε στο ΑΠΟΕΛ με ελεύθερη μεταγραφή. Τη σεζόν 2017-18, αγωνίστηκε με δανεισμό στον Άρη Λεμεσού. Τη σεζόν 2018-19, αγωνίστηκε με δανεισμό στον ΠΑΣ Γιάννινα. Τη σεζόν 2019-20, εντάχθηκε με δανεισμό στον Αστέρα Τρίπολης.   

## Διεθνής σταδιοδρομία
Ο Μιχαήλ κλήθηκε στην Εθνική Κύπρου ανδρών για ένα φιλικό εναντίον της Σερβίας, τον Μάιο του 2016. 

Έκανε το ντεμπούτο του στις 19 Νοεμβρίου 2019, σε έναν προκριματικό αγώνα για το Ευρωπαϊκό Πρωτάθλημα 2020 εναντίον του Βελγίου, ο οποίος έληξε με ήττα 1-6 για την Κύπρο. 

## Παραπομπές


## Εξωτερικοί σύνδεσμοι

*   
*   
* https://web.archive.org/web/20170608071153/http://www.cfacup.com.cy/Gr/players/2282030/178036 
* https://web.archive.org/web/20170701075032/http://backend.cfa.com.cy/Gr/players/1389851/142128 
* https://web.archive.org/web/20170202002456/http://backend.cfa.com.cy/Gr/players/1376799/153743 
* Προφίλ στο Transfermarkt.com 

Κατηγορία:Κύπριοι ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Κύπρου
Κατηγορία:Ποδοσφαιριστές Ολυμπιακού Λευκωσίας
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Ε.Ν. ΘΟΪ Λακατάμιας
Κατηγορία:Ποδοσφαιριστές Β΄ Κατηγορίας Κύπρου
Κατηγορία:Ποδοσφαιριστές Νέας Σαλαμίνας
Κατηγορία:Ποδοσφαιριστές ΑΠΟΕΛ
Κατηγορία:Ποδοσφαιριστές Άρη Λεμεσού
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Κύπριοι ποδοσφαιριστές στο εξωτερικό
Κατηγορία:Ποδοσφαιριστές Αστέρα Τρίπολης
Άννα της Λωρραίνης

H **Άννα** (γαλλ. *Anne de Lorraine*, 25 Ιουλίου 1522 – 15 Μαΐου 1568) από τον Οίκο της Λωρραίνης ήταν κόρη του Δούκα της Λωρραίνης και με τον γάμο της έγινε πρώτα Πριγκίπισσα της Οράγγης και μετά Δούκισσα του Άαρσοτ.

## Βιογραφία
Ήταν η μόνη κόρη του Αντωνίου της Λωρραίνης και της Ρενέας των Βουρβόνων, κόρης του Γιλβέρτου του Μονπανσιέ.

## Οικογένεια
Παντρεύτηκε το 1540 τον Ρενέ του Σαλόν, Πρίγκιπα της Οράγγης, και είχε ένα τέκνο:
* Μαρία 1544, έζησε 3 εβδομάδες

Το 1544 απεβίωσε ο Ρενέ και η Άννα έκανε δεύτερο γάμο με τον Φίλιππο Β΄ του Κρουά, Δούκα του Άαρσοτ, και είχε τέκνο:
* Κάρολος Φίλιππος 1549-1613, Μαρκήσιος του Αβρέ

## Πρόγονοι





## Παραπομπές


## Πηγές
* Bietenholz, Peter G.; Deutscher, Thomas Brian, eds. (1995). "Rene of Chalon". Contemporaries of Erasmus: A Biographical Register of the Renaissance and Reformation. 3. University of Toronto Press.

Κατηγορία:Οίκος της Λωρραίνης
Κατηγορία:Οίκος του Νάσσαου
Κατηγορία:Πριγκίπισσες της Οράγγης
Κατηγορία:Γαλλίδες δούκισσες
Το Κόκκινο Ποτάμι (σειρά)

**Το Κόκκινο Ποτάμι** είναι δραματική σειρά εποχής, βασισμένη στο ομώνυμο ιστορικό μυθιστόρημα του Χάρη Τσιρκινίδη και αφορά πραγματικά γεγονότα γύρω από την γενοκτονία του Ποντιακού Ελληνισμού. Η σειρά έκανε πρεμιέρα την Κυριακή 6 Οκτωβρίου 2019, στον τηλεοπτικό σταθμό Open TV, σημειώνοντας τηλεθέαση 29,8% στο γενικό σύνολο και 31,6% στο νεανικό κοινό. Η τηλεθέαση στα επόμενα επεισόδια ανέβηκε ακόμα περισσότερο και γενικώς η σειρά γνώρισε μεγάλη κοινωνική απήχηση. Πρόκειται για μια από τις ακριβότερες παραγωγές στην ιστορία της ελληνικής τηλεόρασης με το κόστος του κάθε επεισοδίου να υπολογίζεται στις 125.000€ και με συνολικό κόστος στα 4.000.000€. Η συνέχεια της σειράς έκανε πρεμιέρα την Κυριακή 2 Οκτωβρίου 2022 και ολοκληρώθηκε σε 2 κύκλους. 

Λόγω υψηλής τηλεθέασης, η σειρά, μετά την ολοκλήρωση της, έχει περιστασιακά προβληθεί σε επανάληψη από το ίδιο κανάλι, σε τηλεταινία, με πιο πρόσφατη την περίοδο 17 με 20 Μαΐου 2021, ως φόρος μνήμης για τη Γενοκτονία των Ελλήνων του Πόντου. Η ευρεία απήχηση της σειράς αποτυπώνεται και στο γεγονός ότι το σύνολο των επεισοδίων μεταγλωττίστηκε στα ρωσικά και προβλήθηκε μέσα από το κανάλι του OpenTv στο YouTube από τον Μάιο μέχρι και τον Ιούνιο του 2021.

Βασικοί πρωταγωνιστές της σειράς είναι οι: Ιωάννης Παπαζήσης, Αναστασία Παντούση, Τάνια Τρύπη, Κωνσταντίνος Καζάκος, Τάκης Βαμβακίδης, Τατιάνα Παπαμόσχου, Αργύρης Πανταζάρας, Χαρά Μάτα Γιαννάτου, Δημήτρης Δρόσος, Κώστας Ξυκομηνός, Λάμπρος Κτεναβός, Θοδωρής Φραντζέσκος, Γιώργος Χαλεπλής, Δήμητρα Βήττα, Παυλίνα Ζάχρα, Δήμητρα Σιγάλα, Σωτήρης Τσακομίδης, Γιωργής Τσαμπουράκης.

Στον ρόλο του Μητροπολίτη Θεόκλητου εμφανίζεται ο Στέφανος Κυριακίδης, του Μπασίλ Ζαχάρωφ ο Σωτήρης Χατζάκης και του Σουλτάνου ο Γεράσιμος Σκιαδαρέσης. Σκηνοθέτης της σειράς είναι ο Μανούσος Μανουσάκης,  ενώ το σενάριο υπογράφουν από κοινού ο Νίκος Απειρανθίτης, η Δώρα Μασκλαβάνου και ο Μανούσος Μανουσάκης.

Στον δεύτερο κύκλο της σειράς, τους πρωταγωνιστές συμπληρώνουν οι Όμηρος Πουλάκης, Φίλιππος Σοφιανός, Παύλος Κουρτίδης, Μαρία Παπαφωτίου και Άννα Μάγκου.

Τη μουσική επένδυση της σειράς ανέλαβε ο Χρήστος Παπαδόπουλος, ενώ το τραγούδι τίτλων "Το Κόκκινο Ποτάμι"  ερμηνεύει η Ελεονώρα Ζουγανέλη.

## Διανομή
### Καστ

## Επισκόπηση σειράς

## Παραπομπές


Κατηγορία:Τηλεοπτικές σειρές Open
Κατηγορία:Ελληνικές δραματικές τηλεοπτικές σειρές
Κατηγορία:Ελληνικές τηλεοπτικές σειρές βασισμένες σε βιβλία
Κατηγορία:Ελληνικές τηλεοπτικές σειρές εποχής
Κλαυδία του Σαλόν

Η **Κλαυδία**, γαλλ. Claudia de Chalon-Arlay (1498 - 31 Μαΐου 1521) από τον Οίκο της Ιβρέας - Σαλόν-Αρλαί ήταν κόρη του πρίγκιπα της Οράγγης και με τον γάμο της έγινε βαρόνη της Μπρέντα και κυρία του Ντητς.

## Βιογραφία
Ήταν η μόνη κόρη του Ιωάννη Δ΄ πρίγκιπα της Οράγγης και της Φιλιβέρτας του Οίκου του Λουξεμβούργου, κόρης του Αντωνίου Α΄ κόμη του Λινύ.

Το 1530 απεβίωσε ο αδελφός της Φιλιβέρτος, τελευταίος του κλάδου των Σαλόν-Αρλαί και τον διαδέχθηκε ο ανιψιός του Ρενέ των Νασσάου, γιος της Κλαυδίας· έτσι το πριγκιπάτο της Οράγγης πέρασε στον Οίκο του Νασσάου.

## Οικογένεια
Παντρεύτηκε το 1515 τον Ερρίκο Γ΄ των Νασσάου-Ντίλεμπουργκ βαρόνο της Μπρέντα και κύριο του Ντητς και είχε τέκνα:
* Ρενέ 1519-1544, πρίγκιπας της Οράγγης, κυβερνήτης (stadholder) της Ολλανδίας, Ζηλανδίας, Ουτρέχτης, Χέλρε.

## Πρόγονοι


## Παραπομπές


## Πηγές
* Grew, Marion Ethel, "The House of Orange" ( Methuen & Co. Ltd., 36 Essex Street, Strand, London W.C.2, 1947)
* Rowen, Herbert H., "The princes of Orange: the stadholders in the Dutch Republic", (Cambridge University Press, 1988).

Κατηγορία:Οίκος της Ιβρέας
Ρενάτα της Λωρραίνης

Η **Ρενάτα**, γαλλ. Renata de Lorraine (20 Απριλίου 1544 - 22 Μαΐου 1602) από τον Οίκο της Λωρραίνης ήταν κόρη του δούκα της Λωρραίνης και με τον γάμο της έγινε δούκισσα της Βαυαρίας.

## Βιογραφία
Ήταν η πρώτη κόρη του Φραγκίσκου Α΄ δούκα της Λωρραίνης και της Χριστίνας των Όλντενμπουργκ, κόρης του Χριστιανού Β΄ της Δανίας, Σουηδίας & Νορβηγίας.

## Οικογένεια
Παντρεύτηκε το 1568 τον εξάδελφό της Γουλιέλμο Ε΄ των Βίττελσμπαχ δούκα της Βαυαρίας και είχε τέκνα:
* Μαξιμιλιανός Α΄ 1573-1651, δούκας της Βαυαρίας.
* Μαρία-Άννα 1574-1616, παντρεύτηκε τον Φερδινάνδο Β΄ των Αψβούργων αρχιδούκα της Αυστρίας και βασιλιά της Ουγγαρίας, Βοημίας, Γερμανίας.
* Φίλιππος 1576-1598, επίσκοπος Ρέγκενσμπουργκ και καρδινάλιος.
* Φερδινάνδος 1577-1650, αρχιεπίσκοπος-πρίγκιπας-εκλέκτορας της Κολωνίας, επίσκοπος Χίλντεσχαϊμ, Λιέγης, Μύνστερ, Παντερμπόρν.
* Αλβέρτος 1584-1666.
* Μαγδαληνή 1587-1628, παντρεύτηκε τον Βόλφγκανγκ-Γουλιέλμο των Βίττελσμπαχ δούκα του Παλατινάτου-Νόιμπουργκ.

## Πρόγονοι





## Παραπομπές


Κατηγορία:Οίκος της Λωρραίνης
Κατηγορία:Δούκισσες της Βαυαρίας
Λεονάρντο Βιγιάλμπα

Ο **Λεονάρντο Ενρίκε Βιγιάλμπα** (ισπαν.*Leonardo Enrique Villalba*, γενν. 29 Νοεμβρίου 1994) είναι Αργεντινός επαγγελματίας ποδοσφαιριστής, ο οποίος αγωνίζεται ως μέσος για τη Λαμία.

## Σταδιοδρομία σε συλλόγους
Η Βέλες Σάρσφιλντ υπέγραψε τον Βιγιάλμπα το 2009. Η πρώτη εμφάνισή του στην Πριμέρα Ντιβισιόν Αργεντινής πραγματοποιήθηκε στις 11 Μαΐου 2013 εναντίον της Αρσενάλ ντε Σαραντί, στην ισοπαλία με 2-2.  Είχε 21 ακόμα συμμετοχές τις επόμενες τρεις σεζόν σε όλες τις διοργανώσεις, με τον Βιγιάλμπα να σημειώνει το πρώτο του γκολ εναντίον της Ντεπορτίβο Λα Εμίλια στο Κύπελλο Αργεντινής, τον Απρίλιο του 2015. Τον επόμενο Ιούλιο, ο Βιγιάλμπα δόθηκε με δανεισμό στον Πανιώνιο της Σούπερ Λιγκ. Αγωνίστηκε σε ολόκληρη τη σεζόν 2015-16, κάνοντας το ντεμπούτο του σε μία νίκη επί του Παναθηναϊκού το Σεπτέμβριο, πριν σκοράρει εναντίον του Παναιτωλικού τον Οκτώβριο. 

Μετά από 26 αγώνες στο ελληνικό ποδόσφαιρο, ο Βιγιάλμπα επέστρεψε στην πατρίδα του και εντάχθηκε με δανεισμό στην Κλουμπ Ατλέτικο Ντάγκλας Χέιγκ της Πριμέρα Β Νασιονάλ, τον Ιούλιο του 2016. Σημείωσε επτά γκολ, παρά το γεγονός ότι ο σύλλογος υποβιβάστηκε.  

Πριν από τη σεζόν 2017-18, ο Βιγιάλμπα έκανε μεταγραφή στη Ντεπορτίβο Φλάντρια. Έντεκα μήνες αργότερα, στα μέσα του 2018, μετακινήθηκε στη Ντεφένσα ι Χουστίσια της Πριμέρα Ντιβισιόν. Ωστόσο, αμέσως δόθηκε δανεικός στην Σαρμιέντο της 2ης κατηγορίας. Σημείωσε τρία γκολ στους πρώτους του 15 αγώνες για την ομάδα. 

Στις 12 Ιουλίου 2019, εντάχθηκε στην Σεντράλ Κόρντομπα. Αποχώρησε από την ομάδα την 1η Ιανουαρίου 2020, έχοντας αγωνιστεί σε 5 αγώνες πρωταθλήματος. 

Στις 21 Ιανουαρίου 2020, εντάχθηκε στη Λαμία με ελεύθερη μεταγραφή. 

## Διεθνής σταδιοδρομία
Το 2011, ο Βιγιάλμπα έκανε έξι συμμετοχές με την Εθνική Αργεντινής U17 στο Πρωτάθλημα Νότιας Αμερικής U17 στον Ισημερινό, καθώς η ομάδα τερμάτισε στην 3η θέση. 

## Παραπομπές


## Εξωτερικοί σύνδεσμοι
* 
* Προφίλ στο Transfermarkt.com

Κατηγορία:Αργεντινοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Αργεντινής Κ17
Κατηγορία:Ποδοσφαιριστές Βέλες Σάρσφιλντ
Κατηγορία:Ποδοσφαιριστές Πριμέρα Ντιβιζιόν Αργεντινής
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Αργεντινοί ποδοσφαιριστές στο εξωτερικό
Κατηγορία:Ποδοσφαιριστές Κλουμπ Ατλέτικο Ντάγκλας Χέιγκ
Κατηγορία:Ποδοσφαιριστές Πριμέρα Β Νασιονάλ
Κατηγορία:Ποδοσφαιριστές Κλουμπ Σοσιάλ ι Ντεπορτίβο Φλάντρια
Κατηγορία:Ποδοσφαιριστές Κλουμπ Ατλέτικο Σαρμιέντο
Κατηγορία:Ποδοσφαιριστές Σεντράλ Κόρντομπα ντε Σαντιάγκο ντελ Εστέρο
Κατηγορία:Ποδοσφαιριστές ΠΑΣ Λαμίας
Δωροθέα της Λωρραίνης

Η **Δωροθέα**, γαλλ. Dorothea de Lorraine (24 Μαΐου 1545 - 2 Ιουνίου 1621) από τον Οίκο της Λωρραίνης ήταν κόρη του δούκα της Λωρραίνης και με τους γάμους της έγινε πρώτα δούκισσα του Μπράουνσβαϊγκ-Λύνεμπουργκ και μετά μαρκησία του Βαραμπόν.

## Βιογραφία
Ήταν η δεύτερη κόρη του Φραγκίσκου Α΄ δούκα της Λωρραίνης και της Χριστίνας των Όλντενμπουργκ, κόρης του Χριστιανού Β΄ της Δανίας, Σουηδίας & Νορβηγίας.

## Οικογένεια
Παντρεύτηκε πρώτα το 1575 τον Έρικ Β΄ δούκα του Μπράουνσβαϊγκ-Λύνεμπουργκ-Κάλενμπεργκ. Δεν απέκτησαν απογόνους.

Το 1584 απεβίωσε ο Έρικ Β΄ και η Δωροθέα έκανε δεύτερο γάμο με τον Μαρκ ντε Ρυέ ντε λα Παλύντ, μαρκήσιο του Βαραμπόν, κόμη του λα Ρος και του Βιλερσεξέλ. Δεν είχε παιδιά.

## Πρόγονοι





## Πηγές
* Julia Cartwright: Christina of Denmark. Duchess of Milan and Lorraine. 1522-1590, New York, 1913

## Παραπομπές


Κατηγορία:Οίκος της Λωρραίνης
Κάρολος Ιωσήφ της Λωρραίνης

Ο **Κάρολος-Ιωσήφ**, γερμ. Karl-Joseph von Lothringen (24 Νοεμβρίου 1680 - 4 Δεκεμβρίου 1715) από τον Οίκο της Λωρραίνης ήταν, ως Κάρολος Γ΄, επίσκοπος του Ολομόουτς και του Οσναμπρύκ και αρχιεπίσκοπος (πρίγκιπας-εκλέκτορας) του Τρηρ.

## Βιογραφία
Ήταν ο δευτερότοκος γιος του Καρόλου Ε΄ δούκα της Λωρραίνης και της Ελεονώρας των Αψβούργων, κόρης του Φερδινάνδου Γ΄ αρχιδούκα της Αυστρίας και βασιλιά της Ουγγαρίας, Βοημίας & Γερμανίας.

Ο Κάρολος-Ιωσήφ-Ιωάννης-Αντώνιος-Ιγνάτιος-Φήλιξ γεννήθηκε στη Βιέννη. Έγινε επίσκοπος του Ολομόουτς (βρίσκεται στη Μοραβία/Τσεχία) (1695-1711) και πρίγκιπας-επίσκοπος του Οσναμπρύκ (βορειοδυτική Γερμανία) (1698-1715), θέσεις για τις οποίες ήταν ο επιτυχής υποψήφιος του κλάδου του Παλατινάτου, σε αντίθεση με τους Χοεντσόλερν του Βρανδεμβούργου. Επίσης, μετά από μερικές παλινδρομήσεις και την παροχή ενός τεράστιου ποσού στον σύλλογο του Καθεδρικού του Τρηρ, ο Κάρολος-Ιωσήφ έγινε αρχιεπίσκοπος και πρίγκιπας-εκλέκτορας του Τρηρ (1711-1715), μία πολιτική θέση ιδιαίτερης σημασίας για την Αγία Ρωμαϊκή Αυτοκρατορία της Γερμανίας. Πράγματι το 1711 έκανε χρήση του δικαιώματός του ως εκλέκτορα για την εκλογή του Καρόλου ΣΤ΄ των Αψβούργων (εγγονού του Φερδινάνδου Γ¨). 

Συμμετείχε στις διαπραγματεύσεις που έγιναν περί το τέλος του Πολέμου της Ισπανικής Διαδοχής και επέτυχε οι Γαλλικές δυνάμεις κατοχής να εγκαταλείψουν την αρχιεπισκοπή to 1714. Κατά τη διάρκεια μίας επίσκεψής του στη Βιέννη απεβίωσε από ευλογιά.

## Πρόγονοι





## Πηγές
* Alessandro Cont, La Chiesa dei principi. Le relazioni tra Reichskirche, dinastie sovrane tedesche e stati italiani (1688-1763), preface of Elisabeth Garms-Cornides, Trento, Provincia autonoma di Trento, 2018, pp. 117-137

## Παραπομπές


Κατηγορία:Οίκος της Λωρραίνης
Σοβαρό οξύ αναπνευστικό σύνδρομο

[thumb|[Ακτινογραφία θώρακος ασθενή με SARS, όπου διακρίνονται πυκνώσεις.]]
Το **σοβαρό οξύ αναπνευστικό σύνδρομο** (ΣΟΑΣ), γνωστό και ως **SARS**, (αρκτικόλεξο της αγγλικής ονομασίας *severe acute respiratory syndrome*) είναι ιογενής νόσος του αναπνευστικού συστήματος, ζωονοσικής προέλευσης, η οποία προκαλείται από τον κορονοϊό του SARS. Μια επιδημία του SARS καταγράφηκε από τον Νοέμβριο του 2002 μέχρι τον Ιούλιο του 2003 στη νότια Κίνα. Συνολικά καταγράφηκαν σε 37 χώρες 8.098 περιστατικά και 774 επιβεβαιωμένοι θάνατοι, με τα περισσότερα περιστατικά να παρατηρούνται στην Κίνα και Χονγκ Κονγκ (θνητότητα 9,6%), σύμφωνα με τον Παγκόσμιο Οργανισμό Υγείας. Τα τελευταία περιστατικά καταγράφηκαν το 2004 και από τότε δεν έχουν αναφερθεί νέα. Το 2017, Κινέζοι επιστήμονες ανακοίνωσαν ότι ο ιός προερχόταν από ρινολοφίδες νυχτερίδες των σπηλαίων της επαρχίας Γιουνάν, με ενδιάμεσο ξενιστή τη μοσχογαλή.

## Παραπομπές


κατηγορία:Ιογενείς ασθένειες
Κατηγορία:Παθήσεις του αναπνευστικού συστήματος
Άννα Μαρία Θηρεσία της Λωρραίνης

Η **Άννα-Μαρία-Θηρεσία**, γαλλ. Anne-Marie-Thérèse (30 Ιουλίου 1648 - 1661) από τον Οίκο της Λωρραίνης ήταν κόρη του δούκα της Λωρραίνης. Έγινε ηγουμένη του αββαείου του Ρεμιρμόν.

## Βιογραφία
Ήταν η μόνη (επιζήσασα) κόρη του Νικολάου-Φραγκίσκου δούκα της Λωρραίνης και της Κλαυδίας-Φραγκίσκης, κόρης του Ερρίκου Β΄ δούκα της Λωρραίνης.

Από τα τέσσερα αδέλφια της επέζησε ο Κάρολος Ε΄ δούκας της Λωρραίνης. Έγινε πριγκίπισσα-ηγουμένη στο αυτοκρατορικό αββαείο του Ρεμιρμόν της Γαλλίας. Επειδή όταν πήγε ήταν πολύ μικρή, το Ρεμιρμόν διοικήθηκε από τη νταμ ντουαγιέν Ελέν ντ'Ανγκλύρ και τη νταμ σονιέρ Μπερνάρντ ντε Κλερον ντε Σαφρ.

## Πρόγονοι





## Πηγές
* http://www.guide2womenleaders.com/womeninpower/Womeninpower1640.htm

## Παραπομπές


Κατηγορία:Οίκος της Λωρραίνης
Ράσμους Χουόστετ

Ο **Ράσμους Χουόστετ** (*Rasmus Sjöstedt*, γενν. 28 Φεβρουαρίου 1992) είναι Σουηδός επαγγελματίας ποδοσφαιριστής, ο οποίος αγωνίζεται ως αμυντικός μέσος για τον Παναιτωλικό.

## Σταδιοδρομία σε συλλόγους
Ο Χουόστετ άρχισε την επαγγελματική σταδιοδρομία του από την Κάλμαρ ΦΦ. Τη σεζόν 2014, δόθηκε με δανεισμό στην Φάλκενμπεργκς ΦΦ και τη σεζόν 2015-16, μετακινήθηκε με μόνιμη μεταγραφή στην ομάδα. 

Στις 2 Ιανουαρίου 2017, εντάχθηκε με ελεύθερη μεταγραφή στον Άρη Λεμεσού. 

Στις 4 Ιουλίου 2017, μετακινήθηκε στην Χάποελ Χάιφα, όπου έμεινε μέχρι τον Αύγουστο του 2019, όταν έκανε ελεύθερη μεταγραφή στον Παναιτωλικό.

## Διεθνής σταδιοδρομία
Ο Χουόστετ έχει υπάρξει διεθνής με τις «μικρές» Εθνικές Σουηδίας U17 και U19. 

## Διακρίσεις
**Χάποελ Χάιφα** 

* Κύπελλο Ισραήλ: 2017-18 
* Σούπερ Καπ Ισραήλ: 2018-19 

## Παραπομπές


## Εξωτερικοί σύνδεσμοι

* 
* Προφίλ στο Transfermarkt.com

Κατηγορία:Σουηδοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Σουηδίας Κ17
Κατηγορία:Ποδοσφαιριστές Εθνικής Σουηδίας Κ19
Κατηγορία:Ποδοσφαιριστές Κάλμαρ ΦΦ
Κατηγορία:Ποδοσφαιριστές Άλσβενσκαν
Κατηγορία:Ποδοσφαιριστές Φάλκενμπεργκς ΦΦ
Κατηγορία:Ποδοσφαιριστές Άρη Λεμεσού
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ξένοι ποδοσφαιριστές στην Κύπρο
Κατηγορία:Σουηδοί ποδοσφαιριστές στο εξωτερικό
Κατηγορία:Ποδοσφαιριστές Χάποελ Χάιφα
Κατηγορία:Ποδοσφαιριστές Πρέμιερ Λιγκ Ισραήλ
Κατηγορία:Ποδοσφαιριστές Παναιτωλικού
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ξένοι ποδοσφαιριστές στο Ισραήλ
Ελισάβετ της Λωρραίνης

Η **Ελισάβετ** (γαλλ. *Elisabeth de Lorraine*, 9 Οκτωβρίου 1574 - 4 Ιανουαρίου 1635) από τον Οίκο της Λωρραίνης ήταν κόρη του Δούκα της Λωρραίνης και με τον γάμο της έγινε Εκλέκτειρα της Βαυαρίας.

## Βιογραφία
Η *Ελισάβετ Ρενάτα* ήταν η τέταρτη κόρη του Καρόλου Γ΄ της Λωρραίνης και της Κλαυδίας των Βαλουά, κόρης του Ερρίκου Β΄ της Γαλλίας.

## Οικογένεια
Παντρεύτηκε το 1595 τον Μαξιμιλιανό Α΄ της Βαυαρίας. Δεν απέκτησαν απογόνους.

## Πρόγονοι





## Πηγές
* "Maximilian I. von Bayern". ingolstadt.de. Retrieved 26 August 2018.

## Παραπομπές


Κατηγορία:Οίκος της Λωρραίνης
Κατηγορία:Δούκισσες της Βαυαρίας
Κατηγορία:Εκλέκτειρες του Παλατινάτου
Κατηγορία:Εκλέκτειρες της Βαυαρίας
Κάδρος Χανίων

Το **Κάδρος** είναι οικισμός της κοινότητας Κακοδικίου του δήμου Καντάνου-Σελίνου στην περιφερειακή ενότητα Χανίων της Κρήτης. Ανήκε στην Επαρχία Σελίνου.  είναι χωριό του δήμου Καντάνου - Σελίνου, της περιφερειακής ενότητα Χανίων της Κρήτης. Σύμφωνα με την απογραφή του 2011 έχει 60 κατοίκους. Απέχει 66 χιλιόμετρα από τα Χανιά. Είναι κτισμένο σε υψόμετρο 510 μ.

## Ιστορικά στοιχεία
Κοντά στο χωριό σώζονται ερείπια μεγάλου οικισμού των κλασικών, ελληνιστικών και ρωμαϊκών χρόνων. Έχουν βρεθεί ίχνη τοίχων, τάφοι της ρωμαϊκής εποχής και όστρακα. Δεν είναι γνωστό ποια αρχαία πόλη ήταν, με τον οικισμό να έχει ταυτιστεί διστακτικά με την Κάτρη, ενώ έχει προταθεί ότι εκεί βρισκόταν η αρχαία Κάνδανος.

Στην απογραφή του Φραντσέσκο Μπαρότσι το 1577 αναφέρονται δύο χωριά, τα *Cadhros Vizzamano* και *Cadhros Zangarol*, στην επαρχία Σελίνου. Στην ενετική απογραφή του 1583 από τον Καστροφύλακα αναφέρονται τα *Cadros de Vizzamano* με 213 κατοίκους και 16 προνομιούχους και *Cadros de Zangarol* με 114 κατοίκους και 13 προνομιούχους. Ο Φραντσέσκο Μπαζιλικάτα το 1630 αναφέρει τα χωριά *Cadro Zane* και *Cadro Vizzamano*. Επί οθωμανικών χρόνων, στο χωριό κατοικούσαν μουσουλμάνοι. Στην απογραφή του 1834, η οποία πραγματοποιήθηκε από τους Αιγυπτίους, δεν αναφέρεται ο πληθυσμός του, αν και αναφέρεται ως τοπωνύμιο.

Το 1881 ανήκε στον δήμο Καντάνου και σύμφωνα με την απογραφή είχε 108 χριστιανούς κατοίκους και 87 Τούρκους. Στην απογραφή του 1900 είχε 131 κατοίκους και υπαγόταν στον ίδιο δήμο. Στην απογραφή του 1920 υπαγόταν στον αγροτικό δήμο Αρχιστράτηγου. Το 1928 προσαρτήθηκε στην κοινότητα Κακοδίκιου, μέχρι την Καποδιστριακή διοικητική διαίρεση το 1997, όταν εντάχθηκε στον τότε δήμο Καντάνου.

### Απογραφές πληθυσμού
Αναλυτικά η δημογραφική πορεία του χωριού σύμφωνα με τις απογραφές:

## Σημεία ενδιαφέροντος
Στο χωριό σώζονται δύο βυζαντινές εκκλησίες. Ο ναός του αγίου Ιωάννη του Χρυσοστόμου είναι απλός μονόχωρος ναός στο εσωτερικό του οποίου σώζονται φθαρμένες τοιχογραφίες. Ο ναός της Παναγίας, αφιερωμένος στο Γενέσιο της Θεοτόκου, είναι και αυτός μονόχωρος καμαρόσκεπος, με δύο τυφλά αψιδώματα στον καταμήκη άξονα του ναού. Στο εσωτερικό του ναού σώζονται τοιχογραφίες του 14ου αιώνα, πιθανόν περί το 1335. Ανήκουν στον επαρχιακό ρυθμό και η εικονογραφία και τυπολογία τους τις σχετίζει με τη σχολή του Ιωάννη Παγωμένου, και μπορεί να έχει αγιογραφηθεί εν μέρει από αυτόν και τον συνέταιρό του Νικόλαο. Οι αγιογραφίες φέρουν μικρές επιδράσεις δυτικής τέχνης.

## Παραπομπές


Κατηγορία:Χωριά της περιφερειακής ενότητας Χανίων
Κατηγορία:Δήμος Καντάνου - Σελίνου
Βιβλιοθήκη του Πανεπιστημίου του Κέιμπριτζ

Η **Βιβλιοθήκη του Πανεπιστημίου του Κέιμπριτζ** (*Cambridge University Library*) είναι η κεντρική ερευνητική βιβλιοθήκη του Πανεπιστημίου του Κέιμπριτζ στην Αγγλία. Είναι η μεγαλύτερη από τις 114 συνολικά επιμέρους βιβλιοθήκες που υπάρχουν στα διάφορα κολέγια και τμήματα του. Αποτελεί μείζονα πηγή επιστημονικών πληροφοριών για τα μέλη της πανεπιστημιακής κοινότητας, όσο και για εξωτερικούς ερευνητές. Μέσα στο Πανεπιστήμιο αναφέρεται συχνά με τα αρχικά «UL» (University Library). Οι 21 από τις βιβλιοθήκες του Πανεπιστημίου μοιράζονται την ίδια κεντρική διοίκηση με τη μεγάλη Βιβλιοθήκη του Πανεπιστημίου.

Η Βιβλιοθήκη του Πανεπιστημίου του Κέιμπριτζ είναι η μία από τις 6 νόμιμες βιβλιοθήκες-καταθετήρια στο Ηνωμένο Βασίλειο, σύμφωνα με νόμο. Στεγάζει περίπου 9 εκατομμύρια τεκμήρια (συμπεριλαμβάνονται χάρτες και παρτιτούρες), ενώ μέσα από την κατάθεση κατά τον νόμο, την αγορά και τις δωρεές, δέχεται περίπου 100 χιλιάδες νέα τεκμήρια κάθε έτος. Είναι η μοναδική από τις βιβλιοθήκες-καταθετήρια που διατηρεί ένα μεγάλο μέρος του υλικού της σε ανοικτή πρόσβαση και που επιτρέπει σε κάποιες κατηγορίες αναγνωστών να δανείζονται από τις συλλογές της.

Η αρχική θέση της βιβλιοθήκης ήταν οι «Παλαιές Σχολές» (Old Schools), μέχρι που δεν υπήρχε πλέον επαρκής χώρος σε αυτό το κτήριο και έτσι ανεγέρθηκε ένα νέο κτήριο για τη βιβλιοθήκη τη δεκαετία του 1930, στη θέση ενός παλαιού στρατιωτικού νοσοκομείου, στη δυτική πλευρά του κέντρου της πόλεως του Κέιμπριτζ, σήμερα μεταξύ του Κολεγίου Ρόμπινσον και της αυλής του Κολεγίου Κλαιρ (Clare College). Το σημερινό κτήριο, που σχεδιάσθηκε από τον αρχιτέκτονα Τζάιλς Γκίλμπερτ Σκοτ, λειτούργησε το 1934. Η σημερινή διευθύντρια, δρ. Τζέσικα Γκάρντνερ, είναι μόλις η δεύτερη γυναίκα στην ιστορία που διευθύνει τη συγκεκριμένη βιβλιοθήκη.

## Παραπομπές


## Βιβλιογραφία
* Fox, Peter (επιμ.): *Cambridge University Library: the Great Collections*, Cambridge University Press, Cambridge 1998
* Oates, J.C.T., & McKitterick, D.: *Cambridge University Library: a History*, σε 2 τόμους, Cambridge University Press, Cambridge 1986
* David McKitterick: *Cambridge University Library: a History; [Vol. 2]: the eighteenth and nineteenth centuries.* Cambridge: University Press, Cambridge 1986 ISBN 0-521-30655-8.
* Charles Sayle: *Annals of Cambridge University Library 1278–1900.* Cambridge University Library, Cambridge 1916. Online-Ausgabe (PDF; 7,9&nbsp;MB)

## Εξωτερικοί σύνδεσμοι
* Επίσημος ιστότοπος
* Αναζήτηση στους καταλόγους της βιβλιοθήκης
* Η ψηφιακή βιβλιοθήκη του Κέιμπριτζ
* Φωτογραφίες από την ανέγερση του κτηρίου

Κειμπριτζ
Κατηγορία:Ακαδημαϊκές βιβλιοθήκες
Κατηγορία:Πανεπιστήμιο του Κέιμπριτζ
Παχλαβί

Ο όρος **Παχλαβί** αναφέρεται σε: 

* Δυναστεία των Παχλαβί
* Ρεζά Σαχ Παχλαβί
* Μοχάμεντ Ρεζά Παχλαβί
Δρυγιές Ρεθύμνης

Οι **Δρυγιές** (επίσημο: αι **Δρυγιαί**) είναι οικισμός της Κοινότητος Άνω Μέρους του Δήμου Αμαρίου, στην Περιφερειακή Ενότητα Ρεθύμνου της Κρήτης. Σύμφωνα με την απογραφή του 2011 έχουν 26 κατοίκους. Απέχουν 47 χιλιόμετρα από το Ρέθυμνο και είναι κτισμένες σε υψόμετρο 580 μ.

## Ιστορικά στοιχεία
Το χωριό αναφέρεται από τον Φραντσέσκο Μπαρότσι το 1577 ως *Dhries*. Στην ενετική απογραφή του 1583 από τον Καστροφύλακα αναφέρεται ως *Dries* με 57 κατοίκους και 112 οφειλόμενες αγγαρείες. Στην απογραφή του 1834 η οποία πραγματοποιήθηκε από τους Αιγυπτίους στο χωριό καταγράφηκαν 5 χριστιανικές και 2 μουσουλμανικές οικογένειες.

Στην απογραφή του 1881 αναφέρεται στον δήμο Αποδούλου και είχε 61 κατοίκους, όλοι χριστιανοί. Στην απογραφή του 1900 είχε 92 κατοίκους και ανήκε στον ίδιο δήμο. Στην απογραφή του 1920 αναφέρεται ως προσαρτημένο στον αγροτικό δήμο Άνω Μέρους. Το 1925 το χωριό προσαρτήθηκε στην κοινότητα Άνω Μέρους μέχρι την Καποδιστριακή διοικητική διαίρεση, οπότε και προσαρτήθηκε στον Δήμο Σιβρίτου. Από το 2011 υπάγεται στον δήμο Αμαρίου.

Μετά την απαγωγή του υποστράτηγου Κράιπε το 1944, οι γερμανικές δυνάμεις κατοχής αποφάσισαν σε αντίποινα την καταστροφή των χωριών του Κέντρου. Κατά τη διάρκεια της επιχείρησης οι Γερμανοί καθυστέρησαν να περικυκλώσουν το χωριό, και έτσι οι κάτοικοί του, ειδοποιημένοι από βοσκούς, πρόλαβαν να το εγκαταλείψουν. Έτσι οι Γερμανοί αρκέστηκαν στην καταστροφή των κτιρίων του χωριού.

Αναλυτικά η δημογραφική πορεία του χωριού σύμφωνα με τις απογραφές:

Η εκκλησία του χωριού είναι αφιερωμένη στον Ευαγγελισμό της Θεοτόκου.

## Παραπομπές


Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Αμαρίου
Αικατερίνη της Λωραίνης (1573-1648)

Η **Αικατερίνη**, γαλλ. Catherine de Lorraine (3 Νοεμβρίου 1573 - 7 Μαρτίου 1648) από τον Οίκο της Λωρραίνης ήταν κόρη του δούκα της Λωρραίνης. Έγινε ηγουμένη στο αββαείο του Ρεμιρμόν.

## Βιογραφία
Ήταν η τρίτη κόρη του Καρόλου Γ΄ δούκα της Λωρραίνης και της Κλαυδίας, κόρης του Ερρίκου Β΄ της Γαλλίας.

Γεννήθηκε στο δουκικό ανάκτορο στο Νανσύ, πρωτεύουσα του δουκάτου της Λωρραίνης. Η μητέρα της δύο έτη μετά, απεβίωσε στη γέννηση της Ελισάβετ. Η Αικατερίνη αφιερώθηκε στη θρησκεία, μάλιστα αρνήθηκε την πρόταση του Φερδινάνδου Β΄ των Αψβούργων. Το 1602 έγινε βοηθός ηγουμένη του αββαείου. Το 1612 έγινε ηγουμένη του πολύτιμου αββαείου Ρεμιρμόν των Βενεδικτίνων, στην επαρχία Βοσγκ της ανατολικής Γαλλίας. Η προηγούμενη ηγουμένη Ελισάβετ του Ζαλμ παραιτήθηκε ειδικά, για να πάρει τη θέση η Αικατερίνη.

Το Ρεμιρμόν ήταν ένα από τα πιο σημαντικά, λαμπρά και αριστοκρατικά αββαεία της Γαλλίας και σχετιζόταν στενά με τον Οίκο της Λωρραίνης. Η Αικατερίνη έλαβε μετά βοηθό ηγουμένη την ανιψιά της Μαργαρίτα της Λωρραίνης, δούκισσα της Ορλεάνης. Αυτή, όταν το 1627 έχασε τη μητέρα της, πήγε να ζήσει με την Αικατερίνη στο Ρεμιρμόν. Αργότερα η Μαργαρίτα παντρεύτηκε τον Γκαστόν των Βουρβόνων δούκα της Ορλεάνης, τον σκανδαλώδη αδελφό τού Λουδοβίκου ΙΓ΄ της Γαλλίας. Επειδή η Μαργαρίτα δεν έλαβε για τον γάμο αυτοκρατορική άδεια, εστάλη σε εξορία με τον σύζυγό της στις Βρυξέλλες.

Το 1638 στρατεύματα του υποκόμη του Τουρέν κατέλαβαν το Ρεμιρμόν για έναν μήνα. Το επόμενο έτος η Αικατερίνη έλαβε ουδετερότητα για το Βοσγκ (Επινάλ, Ρεμιρμόν, Μπρυέρ, Σαιντ Ντιέ, Αρς) ως τη λήξη του Τριακονταετούς πολέμου.

Απεβίωσε στη Λωρραίνη, που είχε λεηλατηθεί κατά τον Τριακονταετή Πόλεμο. Έπειτα από το τέλος της το αββαείο δόθηκε στη μικρανιψιά της Ελισάβετ Μαργαρίτα της Ορλεάνης, που διοίκησε το αββαείο με επιτρόπους τους γονείς της, τη Μαργαρίτα και τον Γκαστόν. Το Ρεμιρμόν διοικήθηκε με ακόμη δύο πριγκίπισσες της Λωρραίνης, την Ελισάβετ-Καρλόττα (1700-11) και την Άννα-Καρλόττα (1714-73).

## Πρόγονοι





## Πηγές
* van de Pas, Leo. "Catherine de Lorraine". Genealogics .org. Retrieved 2010-03-02.
* Christensen, Martin K.I. "Women in Power 1600-1640". Genealogics .org. Retrieved 2010-03-02.
* Jacqueline Carolus-Currien, Pauvres duchesses, Metz, Édition serpenoise, 2007.

## Παραπομπές


Κατηγορία:Οίκος της Λωρραίνης
Δυναστεία των Παχλαβί

Η **Δυναστεία των Παχλαβί** ήταν η τελευταία κυβερνώσα δυναστεία του **Αυτοκρατορικού Κράτους του Ιράν** (, μεταγραφή στο λατινικό: Kešvare Šâhanšâhiye Irân - *Κεσβάρε Σαχανσαχιέ Ιράν*) από το 1925 μέχρι το 1979, όταν η Περσική μοναρχία ανετράπη και καταργήθηκε ως αποτέλεσμα της Ιρανικής Επανάστασης. Η δυναστεία ιδρύθηκε από τον Ρεζά Σαχ Παχλαβί το 1925, πρώην στρατιωτικό της Περσικής Κοζακικής Μεραρχίας, του οποίου η βασιλεία έληξε το 1941 όταν υποχρεώθηκε να παραιτηθεί με διαταγή των Συμμάχων μετά την Αγγλοσοβιετική εισβολή στο Ιράν. Ο διάδοχος του στο αξίωμα ήταν ο γιος του Μοχάμεντ Ρεζά Παχλαβί, ο τελευταίος σάχης του Ιράν.

Οι Παχλαβί ανήλθαν στην εξουσία όταν ο Αχμάντ Σαχ Κατζάρ, ο τελευταίος πέρσης μονάρχης από την δυναστεία των Κατζάρ, αποδείχθηκε ανίκανος να εμποδίσει την βρετανική και σοβιετική παρέμβαση στην κυριαρχία του Ιράν. Η θέση του αποδυναμώθηκε από στρατιωτικό πραξικόπημα και η βουλή τον καθαίρεσε ενώ βρισκόταν στη Γαλλία. Το ιρανικό κοινοβούλιο, γνωστό ως *[[Ισλαμική Συμβουλευτική Συνέλευση|Ματζλίς]]*, συνήλθε ως συνταγματική συνέλευση στις 12 Δεκεμβρίου 1925, καθαίρεσε τον νεαρό Αχμάντ Σαχ Κατζάρ, και ανακήρυξε τον Ρεζά Σαχ νέο βασιλιά (*[[Σάχης]]*) του Αυτοκρατορικού Κράτους της Περσίας. Το 1935, ο Ρεζά Σαχ ζήτησε από τους διπλωμάτες που εργάζονταν στην χώρα του να χρησιμοποιούν το όνομα Ιράν σε επίσημες ανταποκρίσεις και έγγραφα, ενώ το κράτος μετονομάστηκε σε Αυτοκρατορικό Κράτος του Ιράν.

Μετά το πραξικόπημα του 1953 με την υποστήριξη του Ηνωμένου Βασιλείου και των Ηνωμένων Πολιτειών, η διακυβέρνηση του Μοχάμεντ Ρεζά Παχλαβί έγινε πιο απολυταρχική και εντάχθηκε στο δυτικό μπλοκ κατά τη διάρκεια του Ψυχρού Πολέμου. Αντιμέτωπος με την αυξανόμενη αντίθεση του ιρανικού λαού και την λαϊκή επανάσταση το 1978, και αφού παραιτήθηκε και παραδόθηκε επίσημα τον Ιανουάριο του 1979, ο Μοχάμεντ Ρεζά Παχλαβί και η οικογένεια του εξορίστηκαν, ξεκινώντας μια σειρά γεγονότων που οδήγησαν γρήγορα στην κατάρρευση του αυτοκρατορικού Ιράν και στην ίδρυση της Ισλαμικής Δημοκρατίας του Ιράν στις 11 Φεβρουαρίου 1979.

## Παραπομπές



Παχλαβι
Πρόδρομη πρωτεΐνη αμυλοειδούς

Η **πρόδρομη πρωτεΐνη του αμυλοειδούς** (ΑΡΡ) ανήκει σε τύπου Ι διαμεμβρανική οικογένεια πρωτεϊνών στην οποία περιλαμβάνονται και οι ομοιάζουσες προς την ΑΡΡ πρωτεΐνες, APLP1 και APLP2 στα θηλαστικά . Οι APLP1 και APLP2, έχουν αρκετές κοινές, συντηρημένες αλληλουχίες στην εξωκυττάρια περιοχή τους, ενώ η αλληλουχία του Αβ-πεπτιδίου είναι μοναδική στην ΑΡΡ. Χρωμοσωμικά το γονίδιο της πρωτεΐνης στο χρωμόσωμα 21. Εναλλακτική συρραφή, κατά την ωρίμανση του mRNA της ΑΡΡ, έχει ως αποτέλεσμα την σύνθεση οκτώ εναλλακτικών ισομορφών της πρωτεΐνης (εκ των οποίων οι κυριότερες τρεις είναι οι ΑΡΡ695, ΑΡΡ751 και ΑΡΡ770). Το συγκεκριμένο πρωτεϊνικό μόριο έχει εντοπιστεί κυρίως στους νευρώνες και συγκεκριμένα έχει δειχθεί η έκφρασή του στις συνάψεις, χωρίς όμως να έχει αποσαφηνιστεί η λειτουργικότητά του μέσα στο κύτταρο. Παρόλα αυτά, αποτελεί εξαιρετικά σημαντικό μόριο, καθώς είναι πρόδρομος του Αβ-πεπτιδίου, το οποίο έχει συσχετιστεί με νευροεκφυλιστικές ασθένειες και συγκεκριμένα με την ομάδα εκείνων που καλούνται αμυλοειδώσεις. Η ομάδα αυτή έχει το χαρακτηριστικό του σχηματισμού πρωτεϊνικών συσσωματωμάτων, λόγω μη ορθής πτύχωσης των πρωτεϊνών. Μέσω βιοχημικών διεργασιών σχηματίζονται τα πρωτοϊνίδια, τα οποία έχουν νευροτοξική δράση

## Παραπομπές

## Εξωτερικοί σύνδεσμοι

*  GeneReviews/NCBI/NIH/UW entry on Early-Onset Familial Alzheimer Disease
* Entrez Gene: APP amyloid beta (A4) precursor protein (peptidase nexin-II, Alzheimer disease)

Κατηγορία:Αμυλοείδωση
Κατηγορία:Νευροχημεία
Κατηγορία:Νευροεκφυλισμός
Κατηγορία:Νευροβιολογία
Κατηγορία:Νόσος Αλτσχάιμερ
Κατηγορία:Πρωτεΐνες
Καρδάκι Ρεθύμνου

Το **Καρδάκι** είναι οικισμός της Κοινότητας Βρύσων του Δήμου Αμαρίου, στην Περιφερειακή Ενότητα Ρεθύμνης της Κρήτης. Σύμφωνα με την απογραφή του 2011 έχει 30 κατοίκους. Απέχει 44 χιλιόμετρα από το Ρέθυμνο και είναι κτισμένο σε υψόμετρο 580 μ. Το όνομά του προέκυψε από την παραφθορά της λέξης καρυδάκι, πιθανόν αναφορά σε κάποια καρυδιά στην περιοχή.

## Ιστορικά στοιχεία
Το χωριό αναφέρεται από τον Φραντσέσκο Μπαρότσι το 1577 ως *Caridhachi* στην επαρχία Αμαρίου. Στην ενετική απογραφή του 1583 από τον Καστροφύλακα αναφέρεται ως *Caridachi* με 152 κατοίκους και o Φραντσέσκο Μπαζιλικάτα το 1630 το αναφέρει ως *Caridhachi*. Στην απογραφή του 1834 η οποία πραγματοποιήθηκε από τους Αιγυπτίους το χωριό δεν αναφέρεται, αλλά αναφέρεται στο έργο "*Κρητικά"* του Μιχαήλ Χουρμούζη, το 1842, ως Καρδάκι.

Στην απογραφή του 1881 αναφέρεται ως Καρυδάκι στον δήμο Μοναστηρακίου και είχε 28 κατοίκους, όλοι χριστιανοί. Στην απογραφή του 1900 είχε 38 κατοίκους και ανήκε στον δήμο Πανακραίων. Στην απογραφή του 1920 αναφέρεται ως προσαρτημένο στον αγροτικό δήμο Σμιλέ. Το 1925 το χωριό προσαρτήθηκε στην κοινότητα Βρυσών μέχρι την Καποδιστριακή διοικητική διαίρεση, οπότε και προσαρτήθηκε στον Δήμο Σιβρίτου. Από το 2011 υπάγεται στον δήμο Αμαρίου.

Μετά την απαγωγή του υποστράτηγου Κράιπε το 1944, οι γερμανικές δυνάμεις κατοχής αποφάσισαν σε αντίποινα την καταστροφή των χωριών του Κέντρου. Κατά τη διάρκεια της επιχείρησης, στις 22 Αυγούστου 1944, οι Γερμανοί περίκυκλωσαν το χωριό, όπως και άλλα χωριά της περιοχής, και έστησαν στο εκτελεστικό απόσματα 20 άντρες. Από αυτούς επέζησε, βαριά τραυματισμένος, ένας, ο Μανώλης Βλεπάκης. Οι Γερμανοί ανατίναξαν τα σπίτια του χωριού, αλλά όταν πήγαν να ανατινάξουν το ναό του Αγίου Ιωάννη, τους έτρεψε σε φυγή ένα σμήνος μελισσών.

### Απογραφές πληθυσμού
Αναλυτικά η δημογραφική πορεία του χωριού σύμφωνα με τις απογραφές:

## Σημεία ενδιαφέροντος
Η εκκλησία του χωριού είναι αφιερωμένη στην Αγία Παρασκευή, ενώ σώζεται επίσης ο ναός του Μιχαήλ Αρχαγέλλου ή Αστρατηγού, του 13ου αιώνα.

## Παραπομπές


Κατηγορία:Χωριά της περιφερειακής ενότητας Ρεθύμνης
Κατηγορία:Δήμος Αμαρίου
Μαρία Άννα της Αυστρίας (1738-1789)

Η **Μαρία Άννα** (γερμ. *Maria Anna von Habsburg-Lothringen*, 6 Οκτωβρίου 1738 - 19 Νοεμβρίου 1789) από τον Οίκο των Αψβούργων-Λωρραίνης ήταν κόρη του Δούκα της Λωρραίνης, Αρχιδούκα της Αυστρίας και Βασιλιά της Γερμανίας και της Βασίλισσας της Ουγγαρίας & Βοημίας. 

## Βιογραφία
Η *Μαρία Άννα Ιωσηφίνα Αντωνία* (γνωστή ως *Μαριάννα*) ήταν η πρώτη κόρη του Φραγκίσκου Α΄ της Αγίας Ρωμαϊκής Αυτοκρατορίας και της Μαρίας Θηρεσίας, κόρης του Καρόλου ΣΤ΄ της Αγίας Ρωμαϊκής Αυτοκρατορίας.

Γεννήθηκε στο Ανάκτορο Χόφμπουργκ στη Βιέννη, το κέντρο της αχανούς, ισχυρής μοναρχίας των Αψβούργων. Ήταν το πρώτο παιδί της οικογένειας και διάδοχος του θρόνου έως τη γέννηση του Ιωσήφ το 1741. Η μητέρα της τής έδωσε τη μόρφωση που συνηθιζόταν στις Αυλές τις εποχής. Τής ενθάρρυναν το μουσικό ταλέντο, όχι όμως αυτό των ανθρωπιστικών σπουδών. Η Μαρία Θηρεσία τής έδωσε τη λιγότερη συγκριτικά προσοχή, ενώ έδινε πάντα ενδιαφέρον και στοργή στον διάδοχο Ιωσήφ, την αναμφίβολα ευνοούμενη Μαρία Χριστίνα και την ομορφότερη Μαρία Ελισάβετ. Είχε καλύτερη σχέση με τον πατέρα της καθώς μοιράζονταν το ενδιαφέρον για τις θετικές επιστήμες.

Η ασθενής υγεία της και η φυσική αναπηρία δεν τη επέτρεψε να παντρευτεί. Ένα χρόνο μετά το θάνατο του πατέρα της έγινε ηγουμένη του Θηρεσιανής Αυτοκρατορικής και Βασιλικής Μονής Ευγενών Γυναικών (*Frauenstift*) στην Πράγα και μετέπειτα του Αββαείου του Κλάγκενφουρτ. Πέθανε στο Κλάγκενφουρτ σε ηλικία 51 ετών και άφησε όλη την περιουσία της στη μονή.

## Πρόγονοι





## Πηγές
* Brigitte Hamann (1990), "Maria Anna", Neue Deutsche Biographie (NDB) (in German), 16, Berlin: Duncker & Humblot, pp. 191–192; (full text online)
* Thea Leitner: Habsburgs vergessene Kinder. Piper, München 1996, ISBN 3-492-21865-2
* Friedrich Weissensteiner: Die Töchter Maria Theresias. Kremayer & Scheriau, Wien 1991, ISBN 3-218-00591-4
* Constantin von Wurzbach: Habsburg, Maria Anna (1738–1789) in: Biographisches Lexikon des Kaiserthums Oesterreich, vol. 7. Imperial and Royal Court and State Printing House, Vienna 1861, p 26. online

## Παραπομπές


Κατηγορία:Οίκος της Λωρραίνης
Κατηγορία:Πριγκίπισσες της Αυστρίας
Ακρόπολη Κρεμαστού (Ασάρ Τεπές)

Πρόκειται για προϊστορική ακρόπολη η οποία βρίσκεται στο ΒΔ άκρο του όρους Ισμάρου,ανάμεσα στα χωριά Εργάνη και Νέα Πέτρα του Νομού Ροδόπης . Χρονολογείται από την ύστερη εποχή του χαλκού (1200-900 π.Χ) και αποτελεί ερείπια ανακτόρου όπου έδρευε η κεντρική εξουσία. 

## Παραπομπές


Κατηγορία:Αρχαιολογικοί τόποι στη Ροδόπη
Κέλλυ Αραούζου

Η **Καλλιόπη «Κέλλυ» Αραούζου** (γεννήθηκε στις 6 Μαρτίου 1991) είναι Ελληνίδα κολυμβήτρια. Έχει πετύχει διακρίσεις σε διεθνείς διοργανώσεις, με αρκετά αργυρά και ένα χρυσό. Μετά απο δύο δεκαετίες στις πισίνες, κρέμασε το σκουφάκι της τον Ιούνιο του 2021. 

## Καριέρα
Το 2010 κέρδισε το χρυσό μετάλλιο στο ομαδικό αγώνισμα στο Ευρωπαϊκό Πρωτάθλημα Ανοιχτής Κολύμβησης στο Μπαλατονφύρεντ της Ουγγαρίας, έχοντας συμπαίκτες τον Σπυρίδωνα Γιαννιώτη και τον Αντώνη Φωκαίδη. Στο ίδιο πρωτάθλημα κέρδισε το αργυρό μετάλλιο στα 5 χιλιόμετρα γυναικών, πίσω από την Εκατερίνα Σελιβέρστοβα.

Κέρδισε δύο ακόμη αργυρά μετάλλια στο ευρωπαϊκό πρωτάθλημα του 2012: ένα αργυρό στην κατηγορία των 5 χιλιομέτρων και ένα αργυρό στο ομαδικό αγώνισμα με τον Μάριο Καλαφάτη και τον Γιώργο Αρνιακό.

Το 2013 κέρδισε το πρώτο πρωτάθλημα της σε παγκόσμιο πρωτάθλημα: κέρδισε το αργυρό μετάλλιο στο ομαδικό αγώνισμα του παγκόσμιου πρωταθλήματος στη Βαρκελώνη, έχοντας συμπαίκτες τον Σπυρίδωνα Γιαννιώτη και τον Αντώνη Φωκαίδη.

Στους Ολυμπιακούς Αγώνες 2016 αγωνίστηκε στο αγώνισμα της ανοιχτής κολύμβησης 10 χιλιομέτρων γυναικών. Τερμάτισε 11η με χρόνο 1:57:31.6.

## Παραπομπές


Κατηγορία:Έλληνες κολυμβητές στους Θερινούς Ολυμπιακούς Αγώνες
Κατηγορία:Ελληνίδες αθλήτριες της κολύμβησης
Κατηγορία:Κολυμβητές ΠΑΟ
Κατηγορία:Κολυμβητές στους Θερινούς Ολυμπιακούς Αγώνες 2016